El 80% dels veïns i veïnes que votaren el passat 20 de febrer en el Referèndum aproven la Constitució Europea
21/02/2005 11:09:00

# El 80% dels veïns i veïnes que votaren el passat 20 de febrer en el Referèndum aproven la Constitució Europea

*   21/02/2005 11:09:00
*   [Imprimir](#)
*   Compartir
*    https://www.alaquas.org/documento.asp?id\_do=9537

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F9537%2F0&title=Ajuntament%20d%27Alaqu%C3%A0s.%20Premsa.El%2080%25%20dels%20ve%C3%AFns%20i%20ve%C3%AFnes%20que%20votaren%20el%20passat%2020%20de%20febrer%20en%20el%20Refer%C3%A8ndum%20aproven%20la%20Constituci%C3%B3%20Europea)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/9537/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2005/2/9537/9537_Form_4.jpg)](https://www.alaquas.org/ficheros/documentos/2005/2/9537/9537_Form_10.jpg "<a href='https://www.alaquas.org/ficheros/documentos/2005/2/9537/9537_Form_10.jpg' target=_blank><i class='fa fa-external-link' aria-hidden='true'></i>.El 80% dels veïns i veïnes que votaren el passat 20 de febrer en el Referèndum aproven la Constitució Europea</a>")

El 41,02% del total d'electors convocats a les urnes van exercir el seu dret al vot en una jornada marcada per l'absoluta normalitat

Els alaquasers i alaquaseres van ratificar el diumenge 20 de febrer la Constitució Europea amb una àmplia majoria. El 80% dels i les veïnes que acudiren a les urnes donaren un "sí" rotund al Tractat de la Unió Europea, un percentatge lleugerament superior al de la resta del país. Un total de 7.661 veïns i veïnes es va decantar pel recolzament al text europeu. El "no" va aconseguir en Alaquàs un total de 1.299 vots, és a dir, el 13,65% del total d'electors. Hi va haver també 540 vots en blanc i 89 vots nuls.

Un total de 9.579 ciutadans i ciutadanes van exercir el seu dret al vot, la qual cosa situa l'índex de participació en el 41,02% del total d'electors d'Alaquàs convocats a les urnes. L'Alcalde d'Alaquàs, Jorge Alarte votava a les 13 hores del migdia aproximadament, al col·legi públic González Gallarza, després de visitar cadascuna de les meses. Per la vesprada, l'Alcalde va visitar també els diferents col·legis electorals.

Les meses electorals es constituïen a les 9 hores del matí del diumenge 20 de febrer. La jornada va transcòrrer al llarg del dia amb absoluta normalitat  i sense cap incidència destacada a les 41 meses electorals habilitades al municipi. Els centres electorals habilitats per a votar han estat: CP Vila d'Alaquàs, CP González Gallarza, C. Mare de Déu de l'Olivar II, CP Bonavista, CP Sanchis Almiñano i al local de l'Associació d'Ames de Casa.

Un total de 23.353 ciutadans i ciutadanes d'Alaquàs han estat convocats a les urnes amb motiu del Referèndum de la Constitució Espanyola. Els col·legis electorals es tancaven a les 20 hores de la vesprada, moment en què començaren els recomptes. Els resultats definitius d'Alaquàs es van conèixer cap a les 21:30 hores.